钦定古今图书集成/明伦汇编/氏族典/第067卷 > 朱伺
## 钦定古今图书集成/明伦汇编/氏族典/第067卷 > 朱伺

按《晋书朱伺传》，“伺字仲文，安陆人。吴平，内徙江夏。伺
有武勇而讷口，不知书，为郡将督，见乡里士大夫，揖
称名而已。及为将，遂以谦恭称。陈敏作乱，陶侃时镇江夏，以伺能水战，署为左甄，摧破敏前锋。以功封亭
侯，领骑督，随侃讨杜弢，有殊功，加威远将军。建兴中，
陈声断江抄掠，侃遣伺为督护讨声，阎晋斩声首出”
降，加广威将军，领竟陵内史。时王敦用从弟廙代侃
为荆州，廙西出遣伺归，为杜曾等所围，还甑山，惊创
而卒。